ร้านตกแต่งสวยงามครับ มีมุมให้ถ่ายรูปเล่นด้วย ก็ผ่อนคลายได้ดีในขณะที่รอคิว เพราะคนมากินเยอะมาก รอคิวอยู่นาน. บรรยากาศดีทีเดียวเพราะลายล้อมด้วยแปลงผักดูสวยงาม อาหารมีให้เลือกเยอะกว่าที่คิดครับ แต่ล่ะเมนูมีผักมาให้กินเน้น ถึงคนเยอะแต่อาหารเร็วดี แทบไม่ต้องรอขอบรรยายแต่ละเมนูที่สั่งน่ะ

1. สลัดผลไม้. จานนี้สั่งกันเกือบทุกโต๊ะครับ เสริฟมาในลูกเมล่อน ผลไม้หลากหลายชนิด แน่นอนมีเมล่อนด้วย คลุกเคล้ามากับน้ำสลัด เปรี้ยว หวาน เค็มลงตัวมาก คงถูกใจผู้หญิงไม่ใช่น้อย ตัวผมเองชอบกินเมล่อน ก็เลยชอบจานนี้มากเลย

2. ซี่โคร่งสะพานโค้ง.  ซี่โคร่งหมูชิ้นใหญ่ เนื้อนุ่ม หวานฉ่ำ อร่อยถูกใจผมมากเลยทีเดียว. เนื้อนุ่มมาก น้ำเกรวี่ที่ราดมา รสชาติพอดิบพอดีกับเนื้อนุ่มๆขิงซี่โคร่งมาก เสิฟมาพร้อมกับผักชุดใหญ่ไว้กินเคียงครับ อร่อย เมนูนี้เป็นอีกจานที่ต้องสั่ง

3.สลัดผัก.  สลัดผักที่นี่ เหมือนเป็นอาหารตามสั่งเลย อิอิ.  สามารถเลือกผัก เครื่องเคียงและน้ำสลัดได้เองตามใจ และจะเพิ่มเนื้อ เพิ่มชีสๆได้อีกตามชอบ.  สนุกกับการเลือกพอสมควร ครับ. ได้กินผักสดๆ กับน้ำสลัด กัดผักคุณภาพดีกรอบๆ กับน้ำสลัดอร่อยๆ ไม่ผิดหวัง (ปล.เมนูอื่นก็มีผักมาให้เยอะมากแล้วน่ะ ระวังผักเยอะไป) ค่าเสียหายแต่ละจานถูกมาก ผมสั่งไปเต็มโต๊ะ 800+ บาท ถ้าเป็น กทม.คง 2000+ไปแล้วครับ

4. ชีสทอด. ก้อนกลม ชีสเยอะ น่ากินมาก แต่ต้องขอบ่นหน่อยว่า ไม่ร้อนเลยชีสจึงไม่ยืดไม่เยิ้ม รู้สึกผิดหวังกับจานนี้ คงเพราะคนเยอะต้องทอดทีล่ะหลายก้อน แต่รสชาติดีน่ะ เสิฟมากับน้ำสลัดท่าวซ่านไอซ์แลนด์พร้อมผักอีกชุดใหญ่ ชีสทอดกับน้ำสลัดเข้ากันดี

5. ยำหมูย่าง. เนื้อหมูนุ่มหวานอร่อย น้ำยำก็ใช้ได้ มีผักสดมากินกับน้ำยำเช่นเคย ก็อร่อยไปอีกแบบ

6. มะยงชิดโซดา.  ทางร้านแนะนำครับ แต่ผมไม่ชอบอ่ะ ข้างใต้เป็นเนื้อมะยงชิดมานิดหน่อย เติมด้วยโซดาเค็มๆ คงใส่เกลือ. ความคิดผมว่ามันไม่เข้ากันอ่ะ ไม่รู้น่ะ ความเห็นส่วนตัว

7.สมูทตี้กีวี-มะม่วง   รู้สึกเหมือนสมูทตี้กีวี รสชาติธรรมดา ๆ อ่ะ แต่เสิฟมากับมะม่วงอีกครึ่งลูก จัดวางมาสวยงามมาก ได้กินมะม่วงหวานๆเล่นอีกครึ่งลูก 555 ชอบตรงมะม่วง สมูทตี้ธรรมดา